ᱥᱚᱭᱭᱚᱫᱽ ᱟᱱᱣᱟᱨᱟ ᱛᱚᱭᱢᱩᱨ

ᱥᱚᱭᱭᱚᱫᱽ ᱟᱱᱣᱟᱨᱟ ᱛᱚᱭᱢᱩᱨ (᱒᱔ ᱱᱚᱵᱷᱮᱢᱵᱚᱨ ᱑᱙᱓᱖ - ᱒᱘ ᱥᱮᱯᱴᱮᱢᱵᱚᱨ ᱒᱐᱒᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ, ᱟᱨ ᱖ ᱰᱤᱥᱮᱢᱵᱚᱨ ᱑᱙᱘᱐ ᱠᱷᱚᱱ ᱓᱐ ᱡᱩᱱ ᱑᱙᱘᱑ ᱢᱩᱸᱫᱽ ᱨᱮ ᱟᱥᱟᱢ ᱯᱚᱱᱚᱛ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱮ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱒᱘ ᱥᱮᱯᱴᱮᱢᱵᱚᱨ ᱒᱐᱒᱐ ᱨᱮ ᱚᱥᱴᱨᱮᱞᱤᱭᱟ ᱨᱮᱭᱟᱜ ᱵᱚᱸᱜᱟ ᱛᱟᱞᱟ ᱮᱱᱟ ᱾ ᱩᱱᱤ ᱫᱚ ᱟᱥᱟᱢ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱞᱤᱰᱚᱨ ᱟᱨ ᱵᱷᱚᱨᱚᱛ ᱡᱟᱠᱟᱛ ᱠᱚᱝᱜᱽᱨᱮᱥ ᱠᱩᱢᱩᱴ (ᱮ.ᱟᱭ.ᱥᱤ.ᱥᱤ) ᱨᱮᱱ ᱥᱚᱦᱮᱫ ᱮ ᱛᱟᱸᱦᱮ ᱠᱟᱱᱟ ᱾

ᱟᱯᱱᱟᱨ ᱡᱤᱭᱚᱱ
ᱥᱚᱭᱭᱚᱫᱽ ᱟᱱᱣᱟᱨᱟ ᱛᱚᱭᱢᱩᱨ ᱫᱚ ᱒᱔ ᱱᱚᱵᱷᱮᱢᱵᱚᱨ ᱑᱙᱓᱖ ᱥᱟᱞᱮ ᱨᱮᱭᱟᱜ ᱠᱟᱱᱟᱢ ᱞᱮᱱᱟ ᱾ ᱩᱱᱤ ᱫᱚ ᱟᱞᱤᱜᱚᱲ ᱢᱩᱥᱞᱤᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱹᱣᱰᱤᱭᱟᱹᱨᱤ ᱨᱮ ᱟᱡᱟᱜ ᱜᱨᱮᱡᱩᱭᱮᱴ ᱰᱤᱜᱽᱨᱤ ᱮ ᱧᱟᱢ ᱞᱮᱫᱟ ᱾  ᱟᱱᱣᱟᱨᱟ ᱫᱚ ᱑᱙᱕᱖ ᱥᱟᱞᱮ ᱨᱮ ᱫᱮᱵᱤᱪᱚᱨᱚᱱ ᱵᱚᱨᱩᱣᱟ ᱛᱤᱨᱞᱟᱹ ᱠᱚᱞᱮᱡᱽ ᱨᱮᱱ ᱠᱟᱹᱣᱰᱤᱭᱟᱹᱨᱤ ᱨᱮ ᱞᱮᱠᱪᱟᱨᱟᱨ ᱮ ᱛᱟᱸᱦᱮ ᱠᱟᱱᱟ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱟᱥᱟᱢ ᱨᱮᱭᱟᱜ ᱱᱟᱜᱟᱢ ᱨᱮ, ᱩᱱᱤ ᱜᱮ ᱯᱚᱱᱚᱛ ᱨᱮᱱ ᱮᱠᱞᱟ ᱢᱤᱫ ᱛᱤᱨᱞᱟᱹ ᱟᱨ ᱢᱩᱥᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱖ ᱰᱤᱥᱮᱢᱵᱚᱨ ᱑᱙᱘᱐ ᱠᱷᱚᱱ ᱓᱐ ᱡᱩᱱ ᱑᱙᱘᱑ ᱦᱟᱹᱵᱤᱫ ᱟᱥᱟᱢ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱛᱟᱸᱦᱮ ᱠᱟᱱᱟ ᱾ ᱥᱤᱧᱚᱛ ᱨᱮᱭᱟᱜ ᱱᱟᱜᱟᱢ ᱨᱮᱦᱚᱸ, ᱡᱟᱦᱟᱸᱱ ᱢᱤᱫ ᱯᱚᱱᱚᱛ ᱨᱮ ᱟᱱᱣᱟᱨᱟ ᱛᱚᱭᱢᱩᱨ ᱜᱮ ᱯᱩᱭᱞᱩ ᱢᱩᱥᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱯᱚᱱᱚᱛ ᱨᱮ ᱡᱚᱠᱷᱚᱱ ᱛᱩᱨᱩᱭ ᱪᱟᱸᱫᱚ ᱞᱟᱹᱜᱤᱫ ᱫᱤᱥᱚᱢ ᱜᱚᱢᱠᱮ ᱥᱟᱥᱚᱱ ᱛᱟᱸᱦᱮ ᱠᱟᱱᱟ ᱩᱱ ᱡᱚᱠᱷᱮᱡ ᱜᱮ ᱩᱱᱤᱭᱟᱜ ᱠᱟᱹᱢᱤ ᱚᱠᱛᱚ ᱫᱚ ᱪᱟᱵᱟᱭᱮᱱ ᱛᱟᱭᱟ ᱾

ᱩᱱᱤ ᱫᱚ ᱑᱙᱘᱓ ᱠᱷᱚᱱ ᱑᱙᱘᱕ ᱫᱷᱟᱹᱵᱤᱡ ᱚᱱᱟ ᱯᱚᱱᱚᱛ ᱨᱮᱱ ᱜᱮ PWD ᱢᱚᱱᱛᱨᱤ ᱮ ᱛᱟᱸᱦᱮ ᱠᱟᱱᱟ ᱾ 

ᱩᱱᱤ ᱫᱚ ᱑᱙᱗᱒, ᱑᱙᱗᱘, ᱑᱙᱘᱓ ᱟᱨ ᱑᱙᱙᱑ ᱨᱮ ᱟᱥᱟᱢ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱵᱟᱪᱷᱟᱣ ᱥᱚᱦᱮᱫ ᱮ ᱛᱟᱸᱦᱮ ᱠᱟᱱᱟ ᱾ ᱑᱙᱘᱘ ᱨᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱚᱝᱥᱚᱫ (ᱨᱟᱡᱭᱚ ᱥᱚᱵᱷᱟ) ᱞᱟᱹᱜᱤᱫ ᱮ ᱵᱟᱪᱷᱟᱣ ᱞᱮᱱᱟ ᱾ ᱑᱙᱙᱑ ᱨᱮ ᱩᱱᱤ ᱫᱚ ᱟᱥᱟᱢ ᱨᱮᱱ ᱪᱟᱹᱥᱤ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱚᱦᱟᱞ ᱞᱮᱱᱟ ᱾http://www.amu.ac.in/pdf/Alumni.pdf

᱒᱐᱑᱑ ᱨᱮ ᱟᱱᱣᱟᱨᱟ ᱫᱚ ᱵᱷᱟᱨᱚᱛ ᱡᱟᱠᱟᱛ ᱥᱮᱞᱮᱫ ᱫᱤᱥᱩᱣᱟᱹᱨᱤ ᱢᱳᱨᱪᱟ (All India United Democratic Front) ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱟᱱᱣᱟᱨᱟ ᱫᱚ ᱩᱱᱠᱩ ᱧᱩᱛᱩᱢᱟᱱ ᱦᱚᱲ ᱠᱚ ᱢᱩᱸᱫᱽ ᱨᱮᱭ ᱛᱟᱸᱦᱮ ᱠᱟᱱᱟ, ᱡᱟᱦᱟᱸᱭ ᱠᱚᱣᱟᱜ ᱧᱩᱛᱩᱢ ᱫᱚ ᱒᱐᱑᱘ ᱨᱮᱭᱟᱜ ᱯᱷᱟᱭᱱᱟᱞ ᱡᱟᱹᱛᱤᱭᱟᱹᱨᱤ ᱫᱤᱥᱩᱣᱟᱹ ᱨᱮᱡᱤᱥᱴᱟᱨ (ᱮᱱ.ᱟᱨ
ᱥᱤ) ᱨᱮ ᱧᱩᱛᱩᱢ ᱵᱟᱝ ᱛᱟᱸᱦᱮ ᱠᱟᱱ ᱛᱟᱭᱟ ᱾ ᱚᱱᱟ ᱞᱟᱹᱜᱤᱫ, ᱛᱟᱭᱚᱢ ᱛᱮ ᱩᱱᱤᱭ ᱞᱟᱹᱭ ᱯᱩᱥᱴᱟᱹᱣ ᱞᱮᱫᱟ ᱡᱮ ᱟᱡᱟᱜ ᱜᱷᱟᱨᱚᱸᱡᱽ ᱨᱮᱱ ᱦᱚᱲ ᱚᱱᱟ ᱨᱮ ᱧᱩᱛᱩᱢ ᱚᱞ ᱨᱟᱠᱟᱵ ᱞᱟᱹᱜᱤᱫ ᱵᱟᱠᱚ ᱱᱮᱦᱚᱸᱨ ᱟᱠᱟᱫ ᱛᱟᱸᱦᱮᱱᱟ ᱾

ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ

ᱵᱚᱸᱜᱟ ᱛᱟᱞᱟ
ᱛᱚᱭᱢᱩᱨ ᱫᱚ ᱒᱘ ᱥᱮᱯᱴᱮᱢᱵᱚᱨ ᱒᱐᱒᱐ ᱦᱤᱞᱳᱜ ᱚᱥᱴᱨᱮᱞᱤᱭᱟ ᱨᱮ ᱠᱟᱨᱰᱤᱭᱟᱠ ᱮᱨᱮᱥᱴ (cardiac arrest) ᱠᱷᱟᱹᱛᱤᱨ ᱛᱮᱭ ᱵᱚᱸᱜᱟ ᱛᱟᱞᱟ ᱮᱱᱟ ᱾ ᱡᱟᱦᱟᱸ ᱨᱮ ᱩᱱᱤ ᱫᱚ ᱟᱡᱟᱜ ᱢᱩᱪᱟᱹᱫ ᱯᱩᱱ ᱥᱮᱨᱢᱟ ᱟᱡ‌ ᱨᱮᱱ ᱠᱚᱲᱟ ᱴᱷᱮᱱ ᱮ ᱛᱟᱸᱦᱮ ᱠᱟᱱᱟ ᱾

ᱵᱟᱨᱦᱮ ᱡᱚᱱᱚᱲ
 Profile on Rajya Sabha website

|-

|-

ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ
ᱛᱷᱚᱠ: ᱟᱥᱟᱢ ᱨᱮᱱ ᱥᱤᱨᱟᱹ ᱢᱚᱱᱛᱨᱤ

ᱥᱟᱹᱠᱷᱟᱹᱭᱟᱹᱛ